དེ་ནས་ང་ཚོའི་རྒྱབ་ཕྱོགས་སུ་གཙང་པོ་དང༌།མི་མང་རྣམས་ཡོད་སྟབས་རྒྱ་མིའི་རྗེས་འདེད་ཡོང་ན་ཡང་བརྟན་པོ་ཡོད་ཅིང༌།དེ་ནུབ་སྡོད་ཡུལ་ར་སྨད་དགོན་དུ་དགོང་དྲོའི་ཆུ་ཚོད་ལྔ་དང་ཕྱེད་ཙམ་ལ་འབྱོར།དེ་ཉིན་ང་ཚོས་ཆུ་ཚོད་བཅོ་བརྒྱད་ཙམ་གྱི་རིང་རྟ་ཞོན་ཏེ་མྱུར་མགྱོགས་སུ་བསྐྱོད་ཅིང༌།ངལ་གསོ་ཡུད་ཙམ་ཕྲན་བུ་རེ་ལས་བྱས་མེད་སྟབས་རྟ་དྲེལ་ཚོས་དེ་ལྷག་བགྲོད་པ་དཀའ་བས་དེ་ནུབ་དེར་ཞག་མལ་བྱས།ངལ་གསོ་བྱེད་རིང་ལམ་རོགས་རྗེས་མ་ཚོར་བློ་གཡེང་ཆེན་པོ་བྱུང་ཡང༌།དགོང་མོའི་ཆུ་ཚོད་དགུ་ཙམ་ལ་འགྲུལ་མིའི་མཇུག་ཤོས་རྣམས་ཀྱང་འབྱོར་འཛོམས་བྱུང༌།